**Všeobecne záväzné nariadenie obce Budmerice č. 2/2013**

**o miestnej dani za psa**

Obec Budmerice, Obecné zastupiteľstvo v Budmericiach v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 29 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Budmerice

**§ 1**

**Úvodné ustanovenie**

Základné náležitosti o miestnej dani za psa sú ustanovené v § 22 až 29 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Budmerice ako správca dane (ďalej len „správca dane“) týmto VZN zavádza s účinnosťou od 01.01.2013 miestnu daň za psa.

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dani za psa podľa splnomocňovacieho ustanovenia § 29 zákona č. 582/2004 Z.z. správcom dane.

**§ 4**

**Sadzba dane**

Správca dane určuje sadzbu dane za jedného psa a kalendárny rok nasledovne:

1. **5,00** EUR za psa chovaného v rodinnom dome
2. **5,00** EUR za každého ďalšieho psa chovaného pri rodinnom dome
3. **16,50** EUR za psa chovaného vo viacbytovom dome
4. 20,00EUR za psa chovaného v objektoch a na pozemkoch firiem, organizácií.

**§ 5**

**Oslobodenie od dane**

1. Správca dane ustanovuje oslobodenie od dane za psa
2. ak daňovníkom je držiteľ preukazu ZŤP
3. ak daňovníkom je osoba vo veku nad 65 rokov
4. poľovné psy členov Slovenského poľovníckeho zväzu a kynologického združenia

**§ 6**

**Zníženie dane**

1. Správca dane ustanovuje zníženie dane o 50% za psa získaného z útulku pre zvieratá daňovníkovi ako prvému vlastníkovi alebo držiteľovi.
2. Dôvod na zníženie dane za psa si môže daňovník uplatniť iba dokladom preukazujúcim nadobudnutie psa, formou potvrdenia vydaného *centrom Slobody zvierat* o tom, že pes bol získaný z útulku pre zvieratá.

**§ 7**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Budmerice č. 22/2009.

**§ 8**

**Záverečné ustanovenie**

Obecné zastupiteľstvo v Budmericiach sa uznieslo na vydaní tohto VZN na svojom zasadnutí dňa 13.12.2012 uznesením č.: 14/4/2012 a toto VZN nadobúda účinnosť dňom 01.01.2013.

Jozef Savkuliak

 starosta obce

Vyvesené dňa: 15.12.2012

Zvesené dňa: